
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «Μύρτος» Κοινότητας Διβαράτων. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή οικοδομικών εργασιών στο Ο.Τ, 84 του δήμου Κηφισιάς 
και έκδοσης οικοδομικών αδειών και εκτέλεσης εργασιών στα οι¬ 
κόπεδα που έχουν πρόσωπο στη Λεωφ. Κηφισιάς, που βρίσκεται 
εντός του παραδοσιακού τμήματος δήμου Κηφισιάς. 

Έγκριση τοπικού ρυμοτομικού σχεδίου στην εκτός σχεδίου περιοχή 
του δήμου Κορινθίων (ν. Κορινθίας) για τον καθορισμό χώρου 
ανέγερσης γυμνασίου - λυκείου και καθορισμός όρων και περιορι¬ 
σμών δόμησης αυτού... 


ΑΠΑΛΛΟΤΡΙΩΣΕΙΣ 


από-τηςκατά το άρθρο 1 παράγραφος 1 του Ν. 3200/1955 αρμοδιό- 
--- -ητος των Νομαρχών, αντικειμένων τινών αρμοδιότητος του Υπουργού 
Οικονομικών», του Β.Δ. 704/1970 και του άρθρου 1, παράγραφος 5 
του Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες καί στις περιφερειακές Αρχές 
διανομαρχιακού επιπέδου, αποφασίζουμε: 

1 Επικυρώνουμε την από 9.12.1988 έκθεση της. Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, κα¬ 
θώς και το από Σεπτεμβρίου 1986 τοπογραφικό διάγραμμα, που την 
συνοδεύει, το οποίο συντάχθηκε από τον Δημήτριο Δ. Αυγουστάτο μη¬ 
χανικό, με κλίμακα 1:500 και θεωρήθηκε την 24.2.1988 από τη 
Δ.Τ.Υ. της Νομαρχίας Κεφ/νίας, επί.του οποίου η πιο πάνω Επιτροπή, 
με κόκκινη γραμμή καθόρισε τα όρια του αιγιαλού, στή θέση «Μύρτος» 
Κοινότητας Διβαράτων και με κίτρινη γραμμή τα όρια της παραλίας 

2 στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευθούν στην Εφημερίδα της Κυβερνήσεως, 
σύμφωνα με τις διατάξεις του άρθρου 13 του Ν. 1078/1983. 

_ Αργοστόλι 17 Ιανουάριου 1989 


ΑΠΟΦΑΣΕΙΣ 


Αριθ. 753 


( 1 ) 


Καθορισμός των ορίων του αιγιαλού και δημιουργία ζώνης παραλίας 
στη θέση «Μύρτος» Κοινότητας Διβαράτων. 

Ο ΝΟΜΑΡΧΗΣ ΚΕΦΑΛΛΗΝΙΑΣ 
’ Εχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 23 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208/181/26.4.1982 (ΦΕΚ 214/26.4.1982 τεύχος Β ) κοι¬ 
νής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών». 

3. Την από 9.12.1986 έκθεση της «Επιτροπής καθορισμού των 
ορίων του αιγιαλού και παραλίας και θέσεων αμμοληψίας», που καθό¬ 
ρισε τα όρια του αιγιαλού και της παραλίας στην περιοχή «Μύρτος» Κοι¬ 
νότητας Διβαράτων και το από Σεπτέμβριο 1986 με κλίμακα 1:500 
τοπογραφικό διάγραμμα του Δημητρίου Δ. Αυγουστάτου τεχνολόγου 
τοπογράφου μηχανικού τοπογράφου, που θεωρήθηκε την 24.2.1988 
από τη Διεύθυνση Τεχτικών Υπηρεσιών της Νομαρχίας Κεφ/νίας και 
συνοδεύει την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ. 544.5/267/88 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β.Δ/τος «περί εξαιρέσεως 


ο Νομάρχης 
Η. ΜΠΕΡΙΑΤΟΣ 


ΕΚΘΕΣΗ 

Επιτροπής καθορισμού των ορίων αιγιαλού και παραλίας άρθρου 74 
Π.Δ/τος 636/77. 

ΘΕΜΑ: Καθορισμός για πρώτη φορά, των ορίων του αιγιαλού και πα¬ 
ραλίας στη θέση «Μύρτος» Κοινότητάς Διβαράτων» 

Στο Αργοστόλι σήμερα 9.12.88 ημέρα Παρασκευή οι υπογεγραμμέ¬ 
νοι: 

1. Δήμητρα Τσελονδρέ, αναπληρώτρια Οικονομικού Εφόρου Αργο¬ 
στολιού, ως Πρόεδρος. 

2. Κωνσταντίνος Παπαζαφειράτος, Διευθυντής Τεχν. Υπηρεσιών 
Νομαρχίας Κεφαλληνίας, ως μέλος. 

3. Γεώργιος Πιλιλίτσης, Λιμενάρχης Αργ/λίου, ως μέλος αποτελού- 
ντες την επιτροπή καθορισμού των ορίων αιγιαλού και παραλίας σύμ¬ 
φωνα με τις διατάξεις τουάρθρου 74 του Π.Δ. 636/77, που συγκλή¬ 
θηκε έπειτα από σχετική πρόσκληση του Προέδρου της. 

Λαβόντες υπόψη: 

1. Την από 2.10.86 αίτηση της Κοινότητας Διβαράτων με την οποία 
ζητείται ο καθορισμός των ορίων του αιγιαλού και παραλίας στην πε¬ 
ριοχή αυτή. 

2. Το συνταχθέν από τον Τεχνολόγο Τοπογράφο Μηχ/κό Δημήτριο 
Αυγουστάτο τον Σεπτέμβριο 1986, τοπογραφικό και υψομετρικό διά¬ 
γραμμα της παραπάνω περιοχής σε μία πινακίδα, σε κλίμακα 1:500, 
ελεγμένο για την ακρίβεια της αποτύπωσης από τον Νικόλαο Κώστα 
Τοπογράφο Μηχανικό της ΔΤΥΝ Κεφαλληνίας την 24.2.88 και θεω¬ 
ρημένο από τον Διευθυντή Τεχν. Υπηρεσιών Νομαρχίας Κεφαλληνίας 
την ίδια ημερομηνία, όπως ορίζουν οι διατάξεις του άρθρου 2ο του Ν. 
719/77. 

3. Τις διατάξεις του Α.Ν. 2344/40, όπως τροποποιήθηκε και συ¬ 
μπληρώθηκε μεταγενέστερα καθώς και τη σχετική με αυτόν Δικαστη¬ 
ριακή και Διοικητική Νομολογία. 

4. Την αντίληψη που δημιουργήθηκε κατά την επιτόπια μετάβασή 
μας στην παραπάνω θέση, σχετικά με το πλάτος της βρέχόμενης από το 
χειμέριο κύμα ξηράς και με τα λοιπά συναφή στοιχεία, ήτοι: 

α) Την μορφολογία του εδάφους της ακτής 

β) την κατάσταση του θαλασσίου χώρου 

γ) το ύψος του χειμερίου κύματος σε συνάρτηση με το ανάπτυγμα του 
πελάγους που είναι μεγάλο στη θέση αυτή και το γεγονός ότι οι άνεμοι 
που επηρεάζουν τον κυματισμό είναι κυρίως Νότιοι. 

δ) Το γεγονός ότι τα νερά είναι βαθιά. 

ε) Το γεγονός ότι δεν βρέθηκαν παλαιά διαγράμματα καθορισμού αι- 
γιαλού και παραλίας στην περιοχή. 

στ) Το αριθ. Φ. 544.5/267/88/αρ. Σ. 729/19.5.88 έγγραφο 
ΓΕΝ/Α2-ΐνβ, Αποφασίζει: 

1) Καθορίζει στο πιο πάνω τοπογραφικό διάγραμμα. 

α) Την οριογραμμή του αιγιαλού με ερυθρά συνεχή πολυγωνική 
γραμμή 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 
και 19, της οποίας οι κορυφές εξασφαλίζονται από τα σταθερά σημεία. 

Συγκεκριμένα τα σημεία 2, 3, 5, 6, 7, 11, 13, 17 και 19 της γραμ¬ 
μής του αιγιαλού έχουν υλοποιηθεί στο έδαφος (είτε με κολωνάκια από 
σκυρόδεμα είτε με καρφιά σε βράχους) ενώ η θέση των υπολοίπων κορυ¬ 
φών εξασφαλίζεται από τα σταθερά σημεία δια των αναγκαίων πλευρο¬ 
μετρήσεων. 

β) Την οριογραμμή της παραλίας με κίτρινη συνεχή πολυγωνική 
γραμμή Γ, 2\ 3\ 4\ 5\ 6\ 7\ 8', 9', 10\ 1Γ, 12’, 13\ 14\ 15', 16\ 


17", 18', και 19', της οποίας οι κορυφές εξασφαλίζονται από τα σταθερά 
σημεία. 

Στην περιοχή που ορίζεται από τα σταθερά σημεία Δ και I που ταυτί¬ 
ζονται με τις κορυφές του αιγιαλού 7 και 11 αντίστοιχα, καθορίζεται 
πλάτος παραλίας από 15 μέτρα μέχρι 50 μέτρα το μέγιστον. 

Κι αυτό για τον λόγο ότι το τμήμα αυτό είναι το μόνο που μπορεί να 
αξιοποιηθεί στο μέλλον, επειδή ο κόλπος του Μύρτου βρίσκεται υπό 
ανάπτυξη. Είναι το πιο ομαλό τμήμα από πλευράς κλίσεων εδάφους, δεν 
εμφανίζει φαινόμενα καταπτώσεων και μέσα από αυτό το τμήμα διέρχε¬ 
ται ο μοναδικός δρόμος που συνδέει τον κόλπο του Μύρτου με το υπό¬ 
λοιπο δίκτυο του Νομού. Στην περιοχή αυτή υπάρχει προοπτική από την 
Κοινότητα Διβαράτων να κατασκευασθούν εγκαταστάσεις εξυπηρέτη¬ 
σης λουομένων, χώροι πάρκινγκ κ.λ.π. και ήδη γίνεται μελέτη αξιοποί¬ 
ησης της περιοχής. Στην υπόλοιπη περιοχή καθορίζεται ζώνη παραλίας 
15 μέτρων, όπως φαίνεται στο τοπογραφικό διάγραμμα, της οποίας οι 
κορυφές εξασφαλίζονται από τα σταθερά σημεία. 

Καθορίζεται πλάτος παραλίας 15 μέτρων, επειδή κρίνεται σαν ελάχι¬ 
στο που μπορεί να εξυπηρετήσει τις μελλοντικές ανάγκες της περιοχής 
(σε τουριστικές εγκαταστάσεις, χώρους στάθμευσης οχημάτων, χώρους 
εξυπηρέτησης λουομένων κ.λ.π.) 

2) Αποφαίνεται ότι στην θέση αυτή δεν υπάρχει παλαιός αιγιαλός. 

3) Δεν υπάρχουν κτίσματα στη ζώνη του αιγιαλού και της παραλίας 

Η ΕΠΙΤΡΟΠΗ 

Ο ΠΡΟΕΔΡΟΣ ΤΑ ΜΕΛΗ 

ΔΗΜΗΤΡΑ ΤΣΕΛΟΝΔΡΕ ΚΩΝ/ΝΟΣ ΠΑΠΑΖΑΦΕΙΡΑΤΟΣ 

ΓΕΩΡΓΙΟΣ ΠΙΛΙΛΙΤΣΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 25866/593 (2) 

Αναστολή οικοδομικών εργασιών στο Ο.Τ. 84 του δήμου Κηφισιάς και 
έκδοσης οικοδομικών αδειών και εκτέλεσης εργασιών στα οικόπεδα 
που έχουν πρόσωπο στη Λεωφ. Κηφισιάς, που βρίσκεται εντός του 
παραδοσιακού τμήματος δήμου Κηφισιάς. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παραγράφου 3 του άρθρου 4 του ν. 1577/1985 
«Γενικός Οικοδομικός Κανονισμός» (Α' 210). 

2. Τις διατάξεις του εδαφ. ιδ της παραγράφου 1 του άρθρου 23 του ν. 
1558/1985 «Κυβέρνηση και Κυβερνητικά Όργανα» (Α' 137). 

3. Την υπ’ αριθ. Τ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (Β' 526). 

4. Την υπ’ αριθ. Υ. 122/1989 απόφαση του Πρωθυπουργού «Καθο¬ 
ρισμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Μανόλη Παπαστεφανάκι» (Β' 86). 

5. Την από 31.1.1989 αιτιολογική έκθεση - εισήγηση της Διεύθυν¬ 
σης Πολεοδομικού Σχεδιασμού, τμήμα Παραδοσιακών Οικισμών, απο¬ 
φασίζουμε: 

Ια. Αναστέλλονται για έξι ακόμα μήνες οι οικοδομικές εργασίες στο 
Ο.Τ. 84 του δήμου Κηφισιάς και η έκδοση οικοδομικών αδειών και η 
εκτέλεση οικοδομικών εργασιών στα οικόπεδα που έχουν πρόσωπα στη 
Λεωφ. Κηφισιάς που βρίσκεται εντός του παραδοσιακού τμήματος του 
δήμου Κηφισιάς στα οποία είχε επιβληθεί εξάμηνη αναστολή με την υπ’ 
αρ. 56056/5208/27.7.88 απόφαση του Αναπληρωτή Υπουργού Πε¬ 
ριβάλλοντος, Χωροταξίας και Δημοσίων Έργων (Δ' 568), όπως διορ¬ 
θώθηκε στο (ΦΕΚ Δ' 626) και συμπληρώθηκε με την υπ’ αρ. 69123/ 
3957/10.10.1988 απόφαση του ίδιου Αναπληρωτή Υπουργού (ΦΕΚ 
745/Δ/19.10.88). 

β. Της παραπάνω αναστολής εξαιρούνται οι οικοδομικές εργασίες: 

1. για κτίρια κατοικίας και 

2. για κτίρια στο ισόγειο των οποίων προβλέπεται η κατασκευή 
εμπορικών καταστημάτων μεγίστης συνολικής επιφάνειας μέχρι 400 μ 2 . 

Η παραπάνω εξαίρεση ισχύει για τα κτίρια, οι οικοδομικές άδειες των 
οποίων εκδόθηκαν μέχρι τις 4.8.1988, ημερομηνία δημοσίευσης της 
υπ’ αριθ. 56056/6208/27.7.88 απόφασης. 

2. Η ισχύς της παρούσας απόφασης αρχίζει από την 4.2.1989. 

Η απόφαση αυτή να δημοσιευθεί στην Εφημερίδα της Κυβερνήσεως, 
Αθήνα, 16 Φεβρουάριου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

- 4 - 

Αριθ. 3059/317 (3) 

Έγκριση τοπικού ρυμοτομικού σχεδίου στην εκτός σχεδίου περιοχή του 
δήμου Κορινθίων (υ. Κορινθίας) για τον καθορισμό χώρου ανέγερσης 
γυμνασίου - λυκείου και καθορισμός όρων και περιορισμών δόμησης 
αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 26 του ν. 1337/1983 «Επέκταση των 


πολεοδομικών σχεδίων, οικιστική ανάπτυξη και σχετικές ρυθμίσεις» (Α' 
33) όπως αντικαταστάθηκε με την παράγρ. 13 του άρθρου 8 του ν. 
1512/1985 «Τροποποίηση και συμπλήρωση πολεοδομικών διατά¬ 
ξεων, ρύθμιση συναφών θεμάτων κοα θεμάτων του Ταμείου Νομικών» 
(Α' 4). 

2. Τις διατάξεις των άρθρων 7, 8 (παρ. 1) και 9 του ν. 1577/1985 
«Γενικός Οικοδομικός Κανονισμός» (Α’ 210) όπως τροποποιήθηκαν με 
το άρθρο 13 (παρ. 1, 2, 3) του ν. 1647/1986 «Οργανισμός Κτηματο¬ 
λογίου και Χαρτογραφήσεων Ελλάδας «ΟΚΧΕ» και άλλες σχετικές δια¬ 
τάξεις (Α’ 141) και με το άρθρο 1 (παρ. 3 και 4) του ν. 1772/1988 
«Τροποποίηση του ν. 1577/1985 «ΓΟΚ» και άλλες σχετικές διατά¬ 
ξεις» (Α' 91). 

3. Τις διατάξεις του άρθρου 23 (παρ. 1) του ν. 1558/1985 «Κυβέρ¬ 
νηση και Κυβερνητικά Όργανα» (Α' 137). 

4. Τις διατάξεις του άρθρου 12 (παρ. 5) του ν. 1647/1986 «Οργα¬ 
νισμός Κτηματολογίου και Χαρτογραφήσεων Ελλάδας (ΟΚΧΕ) κ.λπ» 
(Α’ 141). 

5. Την υπ’ αριθ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (Β’ 526). 

6. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (Β' 549). 

7. Την υπ’ αριθ, Γ4δ/15883/1903/8.2.1988 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (Β’ 142), 

8. Την υπ’ αριθ. 167/1988 γνωμοδότηση του δημοτικού συμβου¬ 
λίου Κορινθίων. 

9. Την υπ’ αριθ. 352/1988 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος, αποφασίζουμε: 

1) Εγκρίνεται τοπικό ρυμοτομικό σχέδιο στην εκτός σχεδίου περιοχή 
του δήμου Κορινθίων (ν. Κορινθίας) στη θέση «ΔΕΛΤΑ» για τον καθορι¬ 
σμό χώρου ανέγερσης γυμνασίου - λυκείου, όπως ο χώρος φαίνεται με 
στοιχεία Α, Β, Γ, Δ, Ε, Ζ, Η, Θ, I, Α στο σχετικό πρωτότυπο διάγραμμα 
σε κλίμακα 1:1000 που θεωρήθηκε από τον Προϊστάμενο της Διεύθυν¬ 
σης Τοπογραφικών Εφαρμογών με την υπ’ αριθ. 3059/1989 πράξη. 
Ακριβές αντίγραφο του διαγράμματος αυτού θα είναι αναρτημένο για 
20 ημέρες τουλάχιστον από τη δημοσίευση της απόφασης αυτής στην 
Εφημερίδα της Κυβερνήσεως στο Τμήμα Αρχείου - Σχεδίων της Διεύ¬ 
θυνσης Τοπογραφικών Εφαρμογών του Υπουργείου Περιβάλλοντος, 
Χωροταξίας και Δημοσίων Έργων, Πουλίου και Αμαλιάδος 17 για να 
λάβουν γνώση οι ενδιαφερόμενοι. 

2) Οι όροι και περιορισμοί δόμησης του παραπάνω χώρου καθορίζο¬ 
νται ως εξής: 

α) Μέγιστο ποσοστό κάλυψης: εξήντα τοις εκατό (60%) της επιφά¬ 
νειας του χώρου. 

β) Μέγιστο επιτρεπόμενο ύψος των κτιρίων: δώδεκα και μισού 
(12,50) μέτρων. 

γ) Συντελεστής δόμησης: οκτώ δέκατα (0,8). 

3) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 30 Ιανουάριου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

